text: [{"text_idx": "#000001", "text": "Benzema skal sp\u00e6la i\u0301 Saudiarabia"}, {"text_idx": "#000002", "text": "Fraklendingurin, i\u00f0 vann Ballon d'Or i\u0301 fj\u00f8r, fer u\u0301r felagnum, sum hann hevur umbo\u00f0a\u00f0 i\u0301 14 a\u0301r. 35-a\u0301ra gamli a\u0301leyparin hevur gj\u00f8rt vir\u00f0ismiklan try\u0301-a\u0301ra sa\u0301ttma\u0301la vi\u00f0 Al-Ittihad."}, {"text_idx": "#000003", "text": "Karim Benzema hevur veri\u00f0 ein o\u0301gvuliga ty\u0301\u00f0andi ma\u00f0ur fyri Real Madrid leingi nu\u0301 - seinastu a\u0301rini var fraklendingurin li\u00f0forma\u00f0urin, og a\u0301tti hann si\u0301n sto\u0301ra lit i\u0301 serliga Champions League-steypinum i\u0301 fj\u00f8r (Mynd: EPA)"}, {"text_idx": "#000005", "text": "Karim Benzema vann greitt Balon d'Or i\u0301 fj\u00f8r (Mynd: EPA)Eftir yvir 600 dystir og yvir 350 ma\u0301l fyri felagi\u00f0, hevur Benzema valt at royna naka\u00f0 anna\u00f0. Ta\u00f0 var um vikuskifti\u00f0 kunngj\u00f8rt, at hann ikki fer at sp\u00e6la fyri Real Madrid meira, og i\u0301 gja\u0301rkv\u00f8ldi\u00f0 kunngj\u00f8rdu Al-Ittihad og sp\u00e6larin sja\u0301lvur, at hann skal sp\u00e6la i\u0301 Saudiarabia n\u00e6stu try\u0301 a\u0301rini.Hvussu sto\u0301rur sa\u0301ttma\u0301lin er, er ikki greitt. Karim Benzema fer nu\u0301 til eina deild, i\u00f0 roynir at fa\u0301a risasto\u0301r n\u00f8vn u\u0301r evropeisku kappingunum. Cristano Ronaldo fo\u0301r til Al-Nassr i\u0301 vetur, eftir at Manchester United uppseg\u00f0i sa\u0301ttma\u0301lan vi\u00f0 hann. Al-Ittihad vann i\u0301 si\u0301\u00f0sta ma\u0301na\u00f0i meistaraheti\u00f0 beint frammanfyri ju\u0301st Al-Nassr, og gomlu Madrid-li\u00f0felagirnir, skulu skjo\u0301tt stri\u0301\u00f0ast um gull i\u0301 Saudiarabia.Felagi\u00f0 Al Hilal roynir nu\u0301 eisini at fa\u0301a fatur a\u0301 sa\u0301ttma\u0301laleysa Lionel Messi. N'golo Kante, landsma\u00f0urin hja\u0301 Benzema, er eisini settur i\u0301 samband vi\u00f0 eitt skifti til Saudiarabia."}]